(c)

Il-proporzjon ta' effiċjenza tal-enerġija EERPL(Tj) fil-kundizzjonijiet ta’ tagħbija parzjali A, B, C, D huwa ddeterminat kif spjegat hawn taħt: Fil-kundizzjoni ta’ tagħbija parzjali A (tagħbija sħiħa), il-kapaċità ddikjarata ta’ unità hija meqjusa ugwali għat-tagħbija ta’ refriġerazzjoni (PdesignR). Fil-kundizzjonijiet ta’ tagħbija parzjali B, C, D, jista’ jkun hemm żewġ possibbiltajiet: (i) Jekk il-kapaċità ddikjarata (DC) ta’ unità taqbel mat-tagħbijiet ta’ refriġerazzjoni meħtieġa, għandu jintuża l-valur EERDC korrispondenti tal-unità. Dan jista’ jseħħ b’unitajiet b’kapaċità varjabbli. EERPL(TB,C or D) = EERDC (ii) Jekk il-kapaċità ddikjarata ta’ unità hija ogħla mit-tagħbija ta’ refriġerazzjoni meħtieġa, l-unità trid tagħmel ċiklu mixgħula/mitfija. Dan jista’ jseħħ b’unitajiet b’kapaċità fissa jew varjabbli. F'dawn il-każijiet, irid jintuża koeffiċjent tad-degradazzjoni (Cc) sabiex jiġi kkalkolat il-valur EERPL korrispondenti. Dan il-kalkolu huwa spjegat hawn taħt. (1) Għall-unitajiet b’kapaċità fissa: Sabiex tinkiseb temperatura mill-iżbokk b’medja skont il-ħin, it-temperaturi tal-bokka u tal-iżbokk għat-test tal-kapaċità għandhom ikunu ddeterminati permezz tal-ekwazzjoni li ġejja: toutlet,average = t inlet,capacity test + (toutlet,capacity test – tinlet,capacity test) * CR fejn: — t inlet,capacity test = it-temperatura tal-bokka tal-ilma tal-evaporatur (għall-kundizzjonijiet B, C jew D kif stipulat fit-Tabelli 22 u 23 tal-Anness III għar-Regolament (UE) 2016/2281) — t outlet,capacity test = it-temperatura tal-iżbokk tal-ilma tal-evaporatur (għall-kundizzjonijiet B, C jew D kif stipulat fit-Tabelli 22 u 23 tal-Anness III għar-Regolament (UE) 2016/2281) — t outlet,average = it-temperatura medja tal-iżbokk tal-ilma tal-evaporatur fuq ċiklu mixgħul/mitfi (pereżempju + 7 °C kif stipulat fit-Tabelli 22 u 23 tal-Anness III għar-Regolament (UE) 2016/2281) — CR = il-proporzjon tal-kapaċità, ikkalkolat bħala t-tagħbija ta’ refriġerazzjoni (Pd) fl-istess kundizzjoni operattiva, kif ġej: Biex tiġi ddeterminata toutlet,average tenħtieġ proċedura iterattiva fil-kundizzjonijiet kollha (B, C, D) meta l-kapaċità ta’ refriġerazzjoni taċ-ċiller (il-pass tal-kontroll) ikun ogħla mit-tagħbija ta’ refriġerazzjoni meħtieġa. — It-test f’toutlet mit-Tabella 22 jew 23 tar-Regolament (UE) 2016/2281 bir-rata tal-fluss tal-ilma kif iddeterminata għat-testijiet fil-kundizzjoni “A” għaċ-ċillers b’rata fissa tal-fluss tal-ilma jew b’differenza fissa fit-temperatura għaċ-ċillers b’rata ta’ fluss varjabbli; — Ikkalkula s-CR; — Applika l-kalkolu għal Toutlet_average sabiex tikkalkula toutlet,capacity ikkoreġut, it-test tal-kapaċità li fih it-test għandu jsir sabiex jinkiseb toutlet,average, ugwali għat-temperatura tal-iżbokk kif definita fit-Tabelli 22 jew 23 tal-Anness III għar-Regolament (UE) 2016/2281; — Erġa’ ttestja bit-toutlet ikkoreġut u l-istess rata ta’ fluss tal-ilma; — Erġa’ kkalkula is-CR; — Irrepeti l-passi preċedenti sakemm is-CR u toutlet,capacity test ma jibqgħux jinbidlu. Imbagħad, għall kull kundizzjoni ta’ tagħbija parzjali B, C, D l-EERPL huwa kkalkolat kif ġej: Test ta 'immaġni fejn: — L-EERDC huwa l-EER korrispondenti għall-kapaċità ddikjarata (DC) tal-unità fl-istess kundizzjonijiet ta’ temperatura bħall-kundizzjonijiet ta’ tagħbija parzjali B, C, D; — Cc huwa l-koeffiċjent ta’ degradazzjoni għaċ-ċillers għall-kundizzjonijiet ta’ tagħbija parzjali B, C, D; — CR huwa l-proporzjon tal-kapaċità għall-kundizzjonijiet ta’ tagħbija parzjali B, C, D. Għaċ-ċillers, id-degradazzjoni dovuta għall-effett ta’ ugwalizzazzjoni tal-pressjoni meta l-unità terġa’ tibda taħdem tista’ titqies negliġibbli. L-uniku effett li jaffettwa lill-EER waqt iċ-ċiklu huwa l-input ta’ enerġija li jifdal meta l-kompressur ikun qed mitfi. L-input ta’ enerġija elettrika waqt li l-kompressur ikun mitfi tal-unità jitkejjel meta l-kompressur jintefa għal mill-inqas 10 minuti. Il-koeffiċjent tad-degradazzjoni Cc huwa ddeterminat għal kull proporzjon tat-tagħbija parzjali kif ġej: Jekk Cc ma jkunx iddeterminat b’test allura l-koeffiċjent tad-degradazzjoni prestabbilit Cc huwa 0,9. (2) Għall-unitajiet b’kapaċità varjabbli: Iddetermina l-kapaċità ddikjarata u l-EERPL fl-eqreb pass jew żieda tal-kontroll tal-kapaċità tal-unità biex tintlaħaq it-tagħbija ta’ refriġerazzjoni meħtieġa. Jekk dan il-pass ma jippermettix li tintlaħaq it-tagħbija ta’ refriġerazzjoni meħtieġa fi ± 10 % (eż. bejn 9,9 kW u 8,1 kW għal tagħbija ta’ refriġerazzjoni meħtieġa ta’ 9 kW), iddetermina l-kapaċità u l-EERPL fit-temperaturi tat-tagħbija parzjali definiti għall-passi fuq kull naħa tat-tagħbija ta’ refriġerazzjoni meħtieġa. Il-kapaċità tat-tagħbija parzjali u l-EERPL fit-tagħbija ta’ refriġerazzjoni meħtieġa mbagħad jiġu ddeterminati permezz ta’ interpolazzjoni lineari bejn ir-riżultati miksuba minn dawn iż-żewġ passi. Jekk l-iżgħar pass ta’ kontroll tal-unità ikun ogħla mit-tagħbija ta’ refriġerazzjoni meħtieġa, l-EERPL fil-proporzjon tat-tagħbija parzjali meħtieġ hija kkalkolata permezz tal-ekwazzjoni għall-unitajiet b’kapaċità fissa.